*Приложение № 1 от 1 към Решение № 11 от 29.01.2020 година на Общински съвет Хитрино, Протокол № 1, точка 11*

**ОБЩИНСКИ СЪВЕТ – ХИТРИНО, ОБЛАСТ ШУМЕН**

**О Т Ч Е Т**

ЗА 2019 ГОДИНА НА КМЕТА НА ОБЩИНА ХИТРИНО

ЗА ИЗПЪЛНЕНИЕ НА

„ПРОГРАМАТА ЗА УПРАВЛЕНИЕ НА ОБЩИНАТА ЗА МАНДАТ 2015-2019 Г.”

**Уважаеми Дами и Господа,**

**Четвъртата, последна година за мандат 2015-2019 г., може да бъде представена като ползотворна, както и от страна на извършените дейности, така и по ефективността на управление и изпълнение на проекти.**

**В продължение на съвместната ни работа от предходните години, се осланях на няколко основни принципа:**

-Открито и ефективно управление на финансови средства и общински активи;

-Отговорно отношение към проблемите на общината и жителите й;

-Целесъобразност и законосъобразност във всички действия и вземане на решения;

-Обективност и компетентност на общинска администрация;

-Зачитане на морала, етиката и обществените очаквания;

-Прозрачност при управление и разпореждане с общински активи и процедури за възлагане и изпълнението на обществени поръчки;

-Активно използване на възможността за финансиране на реализацията на проекти със средства от европейските фондове и програми;

-Диалог с жителите по различни проблеми за развитието на Община Хитрино;

-Гарантиране на обществения интерес при разходването на бюджетни средства.

**ПРИОРИТЕТИ:**

Те са базирани на приоритетите за развитието на община Хитрино, заложени в Общинския план за развитие за периода 2014-2020г.:

**ПРИОРИТЕТ 1.** Развитие на общината, чрез насърчаване на предприемачеството и инвестициите.

 **ПРИОРИТЕТ 2.** Изграждане и осъвременяване на инфраструктурата за интегрирано пространствено развитие и опазване на околната среда.

 **ПРИОРИТЕТ 3.** Развитие на човешкия капитал, подобряване стандарта на живот, повишаване на заетостта, доходите и задържане на младите хора в района.

**ПРИОРИТЕТ 4.** Инвестиции в образование, социални дейности, култура, спорт и младежки дейности.

**ПРИОРИТЕТ 5.** Повишаване капацитета и добро управление в полза на местната общност и бизнеса.

**ЗАДАЧИ:**

1.Поддържане и продължаване подобряването на състоянието на общинската пътна и улична мрежа по населените места на територията на общината;

2. Разширяване на мрежата от социални услуги. Нови инвестиции в образованието, здравеопазването и грижата за възрастните;

3. Инвестиции в сградния фонд учебните и детски заведения, здравните служби, читалищата, клубовете и другите обществени сгради;

4.  Предоставяне на нови и още по-качествени административни услуги, в това число – и по електронен път;

5. Гарантиране на условия за обществен живот на младите и на възрастните хора. Подпомагане на граждански инициативи в полза на хората на община Хитрино. Организиране на културни, спортни и други обществени прояви;

6. Поддържане на по-чисти и приветливи населени места.

**ПРИНЦИПИ НА УПРАВЛЕНИЕ:**

-Открито и ефективно управление на финансови средства и общински активи;

-Отговорно отношение към проблемите на общината и жителите й;

-Целесъобразност и законосъобразност във всички действия и вземане на решения;

-Обективност и компетентност на общинска администрация;

-Зачитане на морала, етиката и обществените очаквания;

-Прозрачност при управление и разпореждане с общински активи и процедури за възлагане и изпълнението на обществени поръчки;

-Активно използване на възможността за финансиране на реализацията на проекти със средства от европейските фондове и програми;

-Диалог с жителите и неправителствения сектор по различни проблеми за развитието на Община Хитрино;

По **ПРИОРИТЕТ 1.** Развитие на общината, чрез насърчаване на предприемачеството и инвестициите.

 По **ПРИОРИТЕТ 2.** Изграждане и осъвременяване на инфраструктурата за интегрирано пространствено развитие и опазване на околната среда.

* Извършени са текущи ремонти на сградите на кметствата в селата Трем, Добри Войниково, Звегор, Черна, Байково.
* Изпълнен е проект по Красива България - Повишаване на енергийната ефективност в Детска градина „Червената шапчица” в с. Тимарево, находящ се в с. Тимарево, ул. „България” №24 – УПИ І-детска градина от кв. 91 по плана на с. Тимарево, община Хитрино.
* Изпълнен е обект: "Реконструкция на вътрешен водопровод с.Каменяк, Община Хитрино" - първи етап"Подобряване на уличните настилки на населените места в община Хитрино, ул. "Мир", с. Каменяк от км 0+000 до км 1+162, община Хитрино"
* "Реконструкция на вътрешен водопровод с.Студеница, Община Хитрино" – Първи етап /клон №12/
* "Текущи ремонти на улици в населените места на община Хитрино за 2019г.": Тимарево, Близнаци, Живково, Развигорово, Тервел, Звегор, Върбак, Висока поляна, Калино

 - "Текущи ремонти на съоръжения и пътища в община Хитрино за 2019г.":

1. С. Студеница - Водосток на ул."Марица".

2. С. Единаковци - Водосток на ул. "Хр.Ботев" и ул. "Дружба".

3. С. Тервел - път в ПИ 000429.

4. С. Иглика - ремонт на тротоари на ул.“Иглика“.

5. Ремонт на мостово съоръжение на общински път SHU 1150 път I-2 - с. Развигорово.

* Изпълняват се следните проекти с финансиране по ПРСР 2014-2020г.: „Светлина за нов живот, чрез изграждане, реконструкция и обновление на улично осветление в с. Хитрино, община Хитрино”
* „Осигуряване на привлекателна образователна инфраструктура, чрез основен ремонт, енергоефективна рехабилитация и подобряване на прилежащите пространства към ЦДГ „1-Ви Юни“ в село Хитрино, община Хитрино“
* „Достъпна и привлекателна образователна инфраструктура, чрез изпълнение на ремонтни дейности във физкултурния салон и подобряване на прилежащите пространства към СОУ „Д-р Петър Берон“ в с. Хитрино, община Хитрино“
* „Подобряване достъпа до общински услуги, чрез извършване на основен ремонт и енергоефективна рехабилитация на обекти общинска собственост на територията на общината, в т.ч.: сградата на здравната служба, сградата на общинска администрация и младежки културен център, находящи се в село Хитрино, Община Хитрино“
* „Подобряване на енергийната ефективност на сгради общинска собственост, чрез извършване на основен ремонт и енергоефективна рехабилитация на сградата на младежкия дом и административната сграда на общинска служба земеделие и гори в село Хитрино, Община Хитрино”
* „Повишаване качеството на живот и създаване на оптимална жизнена среда, чрез реконструкция и рехабилитация на уличната мрежа на с. Хитрино, Община Хитрино“
* „Устойчив жизнен стандарт и нарастнала привлекателност за населението, чрез реконструкция и рехабилитация на уличната мрежа на с. Хитрино, Община Хитрино“
* „Обновление на с. Хитрино, Община Хитрино, чрез реконструкция и рехабилитация на уличната мрежа“
* „Създаване на подобрена среда за живот на населението, чрез реконструкция и рехабилитация на уличната мрежа на с. Хитрино, Община Хитрино“
* „Осигуряване на равен достъп до основни услуги и мобилност на работната сила, чрез реконструкция и рехабилитация на общински пътища в община Хитрино“
* „Повишаване качеството на живот и създаването на оптимална жизнена среда, чрез реконструкция на водопроводна мрежа на с. Хитрино, Община Хитрино“
* „Постигане на социално равенство, общественно здраве и осигуряване на качественна жизнена среда, чрез реконструкция на част от водоснабдителната система на с. Хитрино"

 **По ПРИОРИТЕТ 3.** Развитие на човешкия капитал, подобряване стандарта на живот, повишаване на заетостта, доходите и задържане на младите хора в района.

Назначени работници по следните програми и проекти:

1. Осигуряване наа лични асистенти и домашни помощници 01.01.2019 г. до 31.12.2019 г. – 74 души назначени.
2. Проект „Работа” – за 1 година, от юни 2018 г. до юни 2019 г. – назначни 31 души.
3. Регионална програма за заетост от Бюро по труда – Шумен, за период от месец юни до месец ноември 2019 г. – 10 души.
4. Национална програма „Активиране на неактивни лица” – от месец май 2018 г. до 31.12.2020 година, назначено 1 лице.
5. Проект „Приеми ме 2015” – за приемни семейства, от м. Януари до м. Юни 2019 г., - 8 души – приемни родители.
6. „Лична помощ” – от м. Септември 2019 г. до момента – 55 души.

**По ПРИОРИТЕТ 4.** Инвестиции в образование, социални дейности, култура, спорт и младежки дейности.

Провеждане на местни фестивали и действия за запазване на културните традиции и обичаи:

Стана традиция в общината провеждането на Етнофестивал „Различни сме, но сме единни”, ”Засмяло се е Хитрино” в с. Хитрино, традиционен Общински събор с конни надбягвания и народни борби в с. Трем.

За седми път през 2019 година бе проведен турнира по мазни борби в чест на легендарния борец Коджа Юсуф в село Черна.

Утвърдена традиция вече са спортните турнири в общината по шах, футбол, тенис на маса. С ентусиазъм участват много младежи от всички села на общината.

**По ПРИОРИТЕТ 5.** Повишаване капацитета и добро управление в полза на местната общност и бизнеса.

Продължава обучението на служителите, чрез участие в курсове и семинари по местно икономическо развитие, подготовка и управление на проекти по ОП.

Извършва се контрол върху работата на общинска администрация и стриктното спазване на сроковете за издаване на документи.

Общината ежегодно организира специализиран транспорт на учениците към училищата и децата към целодневните детски градини.

Продължаваме да работим за жителите на село Хитрино след инцидента, който претърпя Хитрино на 10.12.2016 година. Резултатите са видими, възстановяването на селото като обществени сгради и рехабилитация на улична мрежа продължава.

Усилията ни са насочени към запазване на финансовата стабилност на общината, чрез строга финансова дисциплина. Независимо от всички трудности, през 2019 г. успяхме да изпълним множество дейности заложени по приоритети в програмата.

Въпреки трудностите и наложените ограничения, мога да заявя, че нямаше отстъпление от поетите ангажименти за постигане на главната ни стратегическа цел. Запази се нивото на предлаганите социални услуги и се увеличи обхватът им. Поддържат се и разнообразяват културните и спортни мероприятия.

**Уважаеми Дами и Господа**

**Изказвам своята искрена благодарност на всички вас, които допринесохте за успеха на общите ни усилия да направим живота в Община Хитрино по-хубав.**

**Убеден съм, че всички заедно ще продължим да работим за доброто бъдеще на нашата община.**

Настоящият отчет за 2019 година на Кмета на община Хитрино за изпълнение на „Програмата за управление на общината за мандат 2015-2019 година” е приет с Решение № 11 от Общински съвет Хитрино, по Протокол № 1, точка 11.

**МУСТАФА АХМЕД:**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА:**

ПРОТОКОЛИСТ НА ОбС ХИТРИНО